દાહોદ : દાહોદ નજીક આવેલા રોઝમ ગામ ખાતે શોર્ટ સર્કિટનાં કારણે લાગેલી આગમાં 3 લોકોનાં મોત નિપજ્યા હતા. શોર્ટ સર્કિટ બાદ ઘરમાં આગ લાગી હતી જેનાં કારણે ઘરમાં રહેલ માતા અને બે સંતાનોનાં મોત નિપજ્યા હતા. જ્યારે બચાવવા જતા 3 અન્ય લોકો દાઝી ગયા હતા. જેઓની સારવાર ચાલી રહી છે. દાહોદથી 10 કિલોમીટર દુર આવેલા રોઝમ ગામ ખાતે સવારે શોર્ટ સર્કિટ બાદ આગ લાગી ગઇ હતી. આ આગ ધીરેધેરે મકાનમાં ફેલાઇ ગઇ હતી. જોત જોતામાં મકાન સળગવા લાગ્યું હતું.